Hefur valdið WikiLeaks skaða
Haft er eftir Julian Assange, á vef CNN, að hann hafi ekki hugmynd um í hvaða brot hann eigi að vera sekur um í Svíþjóð, en hann hefur verið ásakaður um kynferðislega áreitni þar í landi.
Nauðgunarákæra var hins vegar felld niður fyrr í vikunni, eftir að saksóknari hafði dregið til baka handtökuskipun sem gefin var út um síðustu helgi.
"Rannsóknin beinist í augnablikinu að einu broti (engin kæra liggur fyrir) er varðar áreitni, önnur en kynferðisleg," segir Assange í tölvupósti til fréttastofu CNN.
"Ég hef ekki hugmynd um hvað þetta er og hef ekki fengið nánari upplýsingar."
Lögfræðingur Assange í Svíþjóð hefur sagt fjölmiðlum að Assange neiti öllum ásökunum um áreitni.
Þá segir Assange í tölvupóstinum að þótt nauðgunarákæran hafi verið felld niður hafi hún þegar haft skemmandi áhrif.
"Þökk sé þessum málatilbúnaði og ófrægingarherferð eru nú milljónir heimasíðna á Internetinu þar sem nafn mitt kemur fyrir í tengslum við orðin "nauðgun" og "nauðgað" eða "kynferðislegt"."
Í viðtali við Aftonbladet segir Assange þetta mál hafa valdið WikiLeaks og sér sjálfum gífurlegum skaða.
Haft er eftir Julian Assange, á vef CNN, að hann hafi ekki hugmynd um í hvaða brot hann eigi að vera sekur um í Svíþjóð.
Hann hefur verið ásakaður um kynferðislega áreitni þar í landi.
Nauðgunarákæra var hins vegar felld niður fyrr í vikunni.
"Rannsóknin beinist í augnablikinu að einu broti (engin kæra liggur fyrir) er varðar áreitni, önnur en kynferðisleg," segir Assange í tölvupósti til fréttastofu CNN.
Lögfræðingur Assange í Svíþjóð hefur sagt fjölmiðlum að Assange neiti öllum ásökunum um áreitni.